proxectonos/corpus_dominio_legal_administrativo_tmp huggingface dataset:
ORDE do 23 de decembro de 2010 pola que se declara a alleabilidade de dúas franxas de terreo na parroquia de Cesantes, concello de Redondela.
CONSELLERÍA DE FACENDA — III. OUTRAS DISPOSICIÓNS — 26/01/2011

A Comunidade Autónoma de Galicia é titular dun terreo situado na parroquia de Cesantes, concello de Redondela, en virtude da escritura pública de cesión do 4 de xullo de 2008, outorgada na notaría de Redondela de Fernando Olmedo Castañeda, co número de protocolo 1.345.
Mediante Resolución do 6 de agosto de 2010, a Secretaría Xeral e do Patrimonio acordou a segregación de dúas parcelas do devandito terreo, como condición para o outorgamento da licenza de obras para a construción dun centro de día residencial, de conformidade co establecido no artigo 19º a) da Lei 9/2002, do 30 de decembro, de ordenación urbanística e protección do medio rural de Galicia.
Unha vez desafectadas as dúas franxas de terreo do dominio público mediante o Decreto 204/2010, do 4 de novembro (DOG nº 243, do 21 de decembro) e obtidas as súas inscricións no correspondente Rexistro da Propiedade a nome da Comunidade Autónoma de Galicia, procede declarar a súa alleabilidade, de conformidade co disposto no artigo 24º da Lei 3/1985, do 12 de abril, do patrimonio da Comunidade Autónoma galega, e artigo 60º do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
Na súa virtude, por proposta da Secretaría Xeral e do Patrimonio,
DISPOÑO:
Artigo único.-Declárase a alleabilidade dos bens que se describen a seguir:
1. Porción de terreo, Petadas de Abaixo, situada ao oeste do predio matriz, que ocupa lonxitudinalmente toda a extensión da dita testa, en liña paralela ao actual Camiño do Foro de Cesantes, que ten unha superficie de 93,28 m2. Estrema: norte, con José Barreiro Rincón; sur, con José Ramón Soto Miguélez, hoxe Benjamín Pérez Ochoa; leste, predio matriz da Comunidade Autónoma de Galicia; e oeste, carreiro, hoxe denominado Camiño do Foro de Cesantes.
Inscrita no Rexistro da Propiedade de Redondela no tomo 711, libro 321, folio 215, predio nº 33.458.
2. Porción de terreo, Petadas de Arriba, situada na parte máis extrema das dúas que conforman a testa sur do predio matriz, ocupando lonxitudinalmente toda a extensión da dita parte, en liña paralela ao actual Camiño do Foro de Cesantes e perpendicular á estrada xeral ou avenida de Mendiño, que ten unha superficie de 27,15 m2. Estrema: norte, predio matriz da Comunidade Autónoma de Galicia; sur, co Camiño da Cova, hoxe tamén denominado Camiño do Foro de Cesantes; leste, estrada xeral á praia ou estrada PO-263, avenida de Mendiño; e oeste, José Ramón Soto Miguélez, hoxe Jesús Soto Fernández, acceso en medio.
Inscrita no Rexistro da Propiedade de Redondela no tomo 711, libro 321, folio 216, predio nº 33.460.
Santiago de Compostela, 23 de decembro de 2010.
P.D. (Orde 27-4-2009)
Rosa Mª Pedrosa Pedrosa
Secretaria xeral e do Patrimonio
da Consellería de Facenda
DECRETO 4/2011, do 13 de xaneiro, polo que se declara o ano 2011 como Ano da Música de Galicia.
CONSELLERÍA DE CULTURA E TURISMO — III. OUTRAS DISPOSICIÓNS — 26/01/2011

Polo Decreto 369/2009, do 23 de xullo, foi declarado o 2010 como Ano do Libro e da Lectura de Galicia, recoñecendo o carácter estratéxico e prioritario do sector do libro como instrumento para a expresión do dereito á creación, á promoción e á divulgación da cultura, da historia e da lingua de Galicia.
Ao mesmo tempo, este decreto serviu como un primeiro paso e experiencia ante a previsión de futuras declaracións nos anos vindeiros co obxecto de promocionar outras áreas da cultura galega co obxecto de cubrir as distintas canles e fórmulas para chegar ao público, ampliando así a visibilidade da cultura, tanto na propia comunidade autónoma como nos distintos ámbitos de cultura nos que nos inserimos, impulsando o desenvolvemento de empresas que produzan bens e servizos culturais e promovendo a comercialización dos produtos culturais dentro e fóra do noso país e estimulando a creación dos artistas galegos.
A música é a máis universal das linguaxes e, desde a máis remota antigüidade, ten ocupado un lugar preferente en todas as culturas. É unha arte transversal, que empapa o diario das nosas vidas, acompañando, ás veces de forma inconsciente, gran parte doutros produtos de entretemento.
O grande arraigamento que, de xeito histórico, ten a música en Galicia fai que parte dos nosos artistas sexan auténticos embaixadores da nosa cultura fóra das nosas fronteiras.
Pero ademais, a música ten un gran peso dentro das industrias culturais galegas, creando un gran número de postos de traballo, así como unha gran masa de músicos afeccionados, bandas de música, de gaitas e agrupacións de música tradicional.
Por estes motivos, considérase fundamental para a cultura galega aproveitar o próximo ano para plasmar a importancia que a música ten para o seu desenvolvemento e para o impulso das súas industrias culturais.
Na súa virtude, por proposta do conselleiro de Cultura e Turismo e logo de la deliberación do Consello da Xunta de Galicia, na súa reunión do día trece de xaneiro de dos mil once,
DISPOÑO:
Artigo 1º
Declárase o ano 2011, en Galicia, Ano da Música, polo que se invita a todos os galegos e as galegas a participar nos distintos actos que se realicen na súa promoción.
Artigo 2º
As institucións públicas galegas, os centros de ensino, as asociacións e federacións culturais dependentes da Xunta de Galicia dedicarán unha parte da súa actividade a pór de relevo esta manifestación contribuíndo, con iso, ao recoñecemento da música como instrumento para a promoción e a divulgación da cultura galega.
Disposicións derradeiras
Primeira.-Facúltase o conselleiro de Cultura e Turismo para ditar as disposicións necesarias para a execución e desenvolvemento do establecido neste decreto.
Segunda.-Este decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, trece de xaneiro de dous mil once.
Alberto Núñez Feijóo
Presidente
Roberto Varela Fariña
Conselleiro de Cultura e Turismo
ORDE do 28 de decembro de 2010 pola que se publica a concesión dos premios extraordinarios de bacharelato correspondentes ao curso 2009-2010, convocados pola Orde do 24 de setembro de 2010.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/01/2011

A Orde do 24 de setembro de 2010 (DOG do 1 de outubro) pola que se convocan os premios extraordinarios de bacharelato correspondentes ao curso 2009-2010, establece no seu artigo 9º.3 que, o director xeral de Educación, Formación Profesional e Innovación Educativa elevará a proposta feita polo tribunal ao conselleiro de Educación e Ordenación Universitaria, quen emitirá a resolución correspondente para a súa publicación no Diario Oficial de Galicia.
Unha vez realizadas as probas, publicada a acta provisional coas cualificacións obtidas polos candidatos, resoltas as reclamacións presentadas, e vista a acta coa proposta definitiva do tribunal de adxudicación dos premios extraordinarios e por proposta do director xeral de Educación, Formación Profesional e Innovación Educativa, este conselleiro
DISPÓN:
Primeiro.-Conceder os premios extraordinarios de bacharelato, correspondentes ao curso 2009-2010, ao alumnado que figura no anexo a esta orde.
Segundo.-Contra esta resolución de adxudicación dos premios poderase recorrer mediante recurso potestativo de reposición ante a conselleiro de Educación e Ordenación Universitaria no prazo dun mes, a partir do día seguinte ao da data de publicación no Diario Oficial de Galicia, segundo o disposto nos artigos 116º e 117º da Lei 30/1992, de réxime xurídico das administracións públicas e do procedemento administrativo común, ou ben interpoñer directamente recurso contencioso-administrativo no prazo de dous meses perante o Tribunal Superior de Xustiza de Galicia, de conformidade coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 28 de decembro de 2010.
Jesús Vázquez Abad
Conselleiro de Educación e Ordenación Universitaria
Ver referencia pdf "00300D004P033.PDF"
Os/as gañadores/as deberán enviar, no prazo de dez días, á Consellería de Educación e Ordenación Universitaria, Servizo de Avaliación e Calidade do Sistema Educativo, edificio administrativo s/n, bloque 2, 1º andar, 15781, Santiago de Compostela, a certificación da titularidade dunha conta bancaria con 20 díxitos na que se ingresará mediante transferencia bancaria a dotación do premio.
RESOLUCIÓN do 27 de decembro de 2010 pola que se fan públicas as subvencións concedidas ás asociacións de consumidores no marco da Resolución do 28 de xuño de 2010 (Diario Oficial de Galicia número 126, do 5 de xullo) pola que se convoca e se regula a concesión de subvencións para o ano 2010 ás asociacións de consumidores da Comunidade Autónoma de Galicia para a execución de proxectos destinados á protección e ao asesoramento aos consumidores e usuarios.
INSTITUTO GALEGO DE CONSUMO — III. OUTRAS DISPOSICIÓNS — 05/01/2011

Na súa virtude, de acordo co establecido no artigo 21º das bases da citada convocatoria,
RESOLVO:
Facer públicas as subvencións concedidas ás asociacións de consumidores da Comunidade Autónoma de Galicia para a execución de proxectos destinados á protección e ao asesoramento aos consumidores e usuarios para o ano 2010, aos beneficiarios que se relacionan no anexo desta resolución e nas contías que se sinalan.
Santiago de Compostela, 27 de decembro de 2010.
Mª Nava Castro Domínguez
Presidenta do Instituto Galego de Consumo
Ver referencia pdf "00300D012P089.PDF"
RESOLUCIÓN do 15 de decembro de 2010 pola que se dá publicidade ás axudas concedidas ao abeiro da Resolución do 18 de marzo de 2010, pola que se anuncia a convocatoria pública de subvencións ás industrias culturais para o ano 2010 (Diario Oficial de Galicia número 61, do 31 de marzo).
AXENCIA GALEGA DAS INDUSTRIAS CULTURAIS — III. OUTRAS DISPOSICIÓNS — 05/01/2011

De conformidade co disposto no artigo 15º.1 da Lei 9/2007, do 13 de xuño, de subvencións de Galicia, e no artigo 2º das bases reguladoras procédese á publicación das subvencións concedidas por resolución da Presidencia do Consello de Dirección da Agadic, relacionadas no anexo.
Norma reguladora: Resolución do 18 de marzo de 2010 pola que se anuncia a convocatoria pública de subvencións ás industrias culturais para o ano 2010.
Crédito orzamentario: 2.290.000 euros.
Aplicación orzamentaria: 11.A1.432B.770.0, 11.A1.432B.470.0 e 11.A1.432B.481.0.
Santiago de Compostela, 15 de decembro de 2010.
Roberto Varela Fariña
Presidente do Consello de Dirección da Axencia Galega das Industrias Culturais
Ver referencia pdf "00300D010P083.PDF"
INSTITUTO GALEGO DE CONSUMO
RESOLUCIÓN do 13 de decembro de 2010, da Dirección Xeral de Ordenación e Xestión dos Recursos Mariños, pola que se publica o censo provisional de titulares de permisos que habilita para exercer a actividade na reserva mariña de interese pesqueiro Ría de Cedeira.
CONSELLERÍA DO MAR — III. OUTRAS DISPOSICIÓNS — 07/01/2011

O Decreto 28/2009, do 29 de xaneiro, polo que se crea a reserva mariña de interese pesqueiro Ría de Cedeira, define aqueles elementos esenciais que determinan o funcionamento da reserva como unha ferramenta de xestión dos recursos cunha filosofía participativa do sector nela.
Así, no punto 2 do seu artigo 8º, no que se establecen as condicións de acceso, consta que para realizar as actividades pesqueiras e marisqueiras profesionais autorizadas na reserva será necesario estar inscrito nun censo específico de titulares dos permisos que habilite para exercer esas actividades.
Unha vez rematado o prazo establecido para a presentación de solicitudes, de acordo coa Resolución do 22 de setembro de 2010, desta dirección xeral, e despois do informe do órgano de xestión, seguimento e control da reserva mariña de interese pesqueiro Ría de Cedeira, publícase o censo provisional de titulares de permisos que os habilita para exerceren a actividade dentro do ámbito da reserva, e que se recolle no anexo I desta resolución. No anexo II figuran os titulares excluídos e as causas da exclusión.
As persoas interesadas poderán formular cantas alegacións consideren oportunas durante un prazo de quince (15) días, que se contarán desde o día seguinte ao da publicación desta resolución no Diario Oficial de Galicia.
Santiago de Compostela, 13 de decembro de 2010.
Pablo R. Fernández Asensio
Director xeral de Ordenación e Xestión
dos Recursos Mariños
ANEXO I
a) Relación provisional de embarcacións con arqueo igual ou inferior a 1,5 GT incluídas no censo específico de titulares de permisos autorizados para exerceren a actividade na reserva mariña de interese pesqueiro Ría de Cedeira:
Ver referencia pdf "00400D009P117.PDF"
Ver referencia pdf "00400D011P119.PDF"
DECRETO 218/2010, do 16 de decembro, polo que se declara a utilidade pública e se dispón a urxente ocupación, para os efectos de expropiación forzosa, dos bens e dereitos necesarios para a execución das obras de instalacións portuarias no Sardiñeiro (Fisterra-A Coruña).
CONSELLERÍA DO MAR — III. OUTRAS DISPOSICIÓNS — 07/01/2011

Con data do 9 de xullo de 2010 o presidente de Portos de Galicia aprobou o proxecto das obras de instalacións portuarias no Sardiñeiro.
A relación de bens e dereitos en que se concreta a declaración de urxente ocupación, que foron sometidos a información pública, aparecen recollidos e valorados no devandito proxecto.
Portos de Galicia, de acordo coa súa normativa de creación, ten neste expediente a condición de beneficiaria e, para tal efecto, elevou a correspondente proposta de expropiación á Consellería do Mar, que contén a xustificación acreditativa da motivación para a declaración de urxente ocupación.
O expediente, que inclúe a oportuna retención de crédito con cargo ao exercicio en que se prevé a conclusión do expediente expropiatorio e a realización efectiva do pagamento, tratouse na Comision de Secretarios Xerais previa á súa elevación ao Consello da Xunta de Galicia.
Considérase necesaria a declaración de urxente ocupación dos bens e dereitos precisos para a realización das obras do proxecto sinalado, por afectaren unha vía de acceso que debe ser executada de maneira previa como requisito imprescindible para que poida comezarse a execución das novas instalacións portuarias.
A competencia para a declaración de urxente ocupación correspóndelle ao Consello da Xunta de Galicia, por aplicación do disposto no artigo 28º.2 do Estatuto de autonomía de Galicia.
Por outra parte, e a teor do disposto no artigo 22º da Lei 27/1992, do 24 de novembro, modificada pola Lei 62/1997, do 26 de decembro, de portos do Estado e da mariña mercante, a aprobación dos proxectos leva implícita a declaración de utilidade pública para os fins da expropiación forzosa.
En virtude do exposto, e, en aplicación do artigo 28º.2 do Estatuto de autonomía de Galicia e dos artigos 10º e 52º da Lei de expropiación forzosa, en relación co previsto no artigo 22º da Lei 27/1992, do 24 de novembro, modificada pola Lei 62/1997, do 26 de decembro, de portos do Estado e da mariña mercante, por proposta da Consellería do Mar, e logo de deliberación do Consello da Xunta de Galicia na súa reunión do día dezaseis de decembro de dous mil dez,
DISPOÑO:
Artigo único.-Declarar a utilidade pública e dispoñer a urxente ocupación, para os efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras de instalacións portuarias no Sardiñeiro (Fisterra-A Coruña).
Santiago de Compostela, dezaseis de decembro de dous mil dez.
Alberto Núñez Feijóo
Presidente
Rosa Mª Quintana Carballo
Conselleira do Mar
RESOLUCIÓN do 21 de decembro de 2010, do Departamento Territorial da Coruña, pola que se procede á publicación das subvencións concedidas ao abeiro da Resolución do 18 de maio de 2010, pola que se regulan as bases que rexerán o procedemento de concesión de axudas económicas destinadas a fomentar o asociacionismo e a participación das mulleres e se procede á súa convocatoria (Diario Oficial de Galicia número 96, do 24 de maio de 2010).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 07/01/2011

De conformidade co disposto no artigo 15º.1 da Lei 9/2007, do 13 de xuño, de subvencións de Galicia, e no artigo 16º da Resolución do 18 de maio de 2010 pola que se regulan as bases que rexerán o procedemento de concesión de axudas económicas destinadas a fomentar o asociacionismo e a participación das mulleres e se procede á súa convocatoria, procédese á publicación das subvencións concedidas ao abeiro da citada Resolución do 18 de maio de 2010.
Finalidade da axuda: estas axudas teñen como finalidade fortalecer e consolidar o movemento asociativo de mulleres, por ser un elemento indispensable na promoción da igualdade de oportunidades, establecendo unha liña de apoio ao seu mantemento e funcionamento.
Norma reguladora: Resolución do 18 de maio de 2010 pola que se regulan as bases que rexerán o procedemento de concesión de axudas económicas destinadas a fomentar o asociacionismo e a participación das mulleres e se procede á súa convocatoria.
Crédito orzamentario: 91.803 euros.
Partida orzamentaria: 04.40.313B.480.0.
Entidades beneficiarias da subvención e importe concedido a cada unha delas: ver anexo.
A Coruña, 21 de decembro de 2010.
Ana Lado Eiriz
Xefa territorial da Coruña
Ver referencia pdf "00400D004P016.PDF"
CORRECCIÓN de erros.-Resolución do 23 de decembro de 2010, da Dirección Xeral de Ordenación e Xestión dos Recursos Mariños, pola que se autoriza o Plan de Pesca de Anguía para as confrarías de pescadores das rías de Arousa, Ferrol e Vigo.
CONSELLERÍA DO MAR — III. OUTRAS DISPOSICIÓNS — 10/01/2011

Advertidos erros na Resolución do 23 de decembro de 2010 da Dirección Xeral de Ordenación e Xestión dos Recursos Mariños publicada no DOG número 251, do 31 de decembro de 2010, pola que se autoriza o Plan de Pesca de Anguía para as confrarías de pescadores das rías de Arousa, Ferrol e Vigo fanse as oportunas correccións:
Na páxina 21.592
Primeiro.-Participantes.
Onde di: «Unicamente participarán no plan as embarcacións que teñan no seu permiso de explotación autorizada a arte de nasa voitirón ou a de nasa para anguía»; debe dicir: «Unicamente participarán no plan as embarcacións que teñan no seu permiso de explotación autorizada a arte de nasa voitirón ou a de nasa para anguía. Os tripulantes deberán estar debidamente enrolados e a bordo na embarcación en que desenvolven a actividade».
Segundo.-Período.
Onde di:
«-Ría de Arousa: desde o 1 de febreiro ata o 31 de outubro de 2011
-Ría de Ferrol: desde o 3 de xaneiro ata o 30 de setembro de 2011
-Ría de Vigo: desde o 3 de xaneiro ata o 30 de setembro de 2011»
Debe dicir:
«-Ría de Arousa: desde o 1 de febreiro ata o 29 de outubro de 2011
-Ría de Ferrol: desde o 3 de xaneiro ata o 30 de setembro de 2011
-Ría de Vigo: desde o 1 de febreiro ata o 29 de outubro de 2011»
RESOLUCIÓN do 20 de decembro de 2010, do Departamento Territorial de Ourense, pola que se procede á publicación das subvencións concedidas ao abeiro da Resolución do 18 de maio de 2010, pola que se regulan as bases que rexerán o procedemento de concesión de axudas económicas destinadas a fomentar o asociacionismo e a participación das mulleres e se procede á súa convocatoria (Diario Oficial de Galicia número 96, do 24 de maio).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 10/01/2011

De conformidade co disposto no artigo 15º.1 da Lei 9/2007, do 13 de xuño, de subvencións de Galicia, e no artigo 16º da Resolución do 18 de maio de 2010 pola que se regulan as bases que rexerán o procedemento de concesión de axudas económicas destinadas a fomentar o asociacionismo e a participación das mulleres e se procede á súa convocatoria, procédese á publicación das subvencións concedidas ao abeiro da citada resolución do 18 de maio de 2010.
Finalidade da axuda: estas axudas teñen como finalidade fortalecer e consolidar o movemento asociativo de mulleres, por ser un elemento indispensable na promoción da igualdade de oportunidades, establecendo unha liña de apoio ao seu mantemento e funcionamento.
Norma reguladora: Resolución do 18 de maio de 2010 pola que se regulan as bases que rexerán o procedemento de concesión de axudas económicas destinadas a fomentar o asociacionismo e a participación das mulleres e se procede á súa convocatoria.
Crédito orzamentario: 90.165 euros.
Partida orzamentaria: 04.40.313B.480.0.
Entidades beneficiarias da subvención e importe concedido a cada unha delas: ver anexo.
Ourense, 20 de decembro de 2010.
Luis Ortiz Álvarez
Xefe territorial de Ourense
Ver referencia pdf "00500D003P009.PDF"
RESOLUCIÓN do 14 de decembro de 2010, do Departamento Territorial de Lugo, pola que se procede á publicación das subvencións concedidas ao abeiro da Resolución do 18 de maio de 2010, pola que se regulan as bases que rexerán o procedemento de concesión de axudas económicas destinadas a fomentar o asociacionismo e a participación das mulleres e se procede á súa convocatoria (Diario Oficial de Galicia número 96, do 24 de maio).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 10/01/2011

De conformidade co disposto no artigo 15º.1 da Lei 9/2007, do 13 de xuño, de subvencións de Galicia, e no artigo 16º da Resolución do 18 de maio de 2010 pola que se regulan as bases que rexerán o procedemento de concesión de axudas económicas destinadas a fomentar o asociacionismo e a participación das mulleres e se procede á súa convocatoria, procédese á publicación das subvencións concedidas ao abeiro da citada Resolución do 18 de maio de 2010.
Finalidade da axuda: estas axudas teñen como finalidade fortalecer e consolidar o movemento asociativo de mulleres, por ser un elemento indispensable na promoción da igualdade de oportunidades, establecendo unha liña de apoio ao seu mantemento e funcionamento.
Norma reguladora: Resolución do 18 de maio de 2010 pola que se regulan as bases que rexerán o procedemento de concesión de axudas económicas destinadas a fomentar o asociacionismo e a participación das mulleres e se procede á súa convocatoria.
Crédito orzamentario: 44.262,00 euros.
Partida orzamentaria: 04.40.313B.480.0.
Entidades beneficiarias da subvención e importe concedido a cada unha delas: ver anexo.
Lugo, 14 de decembro de 2010.
Marta Barreiro Castro
Xefa territorial de Lugo
Ver referencia pdf "00500D002P008.PDF"
RESOLUCIÓN do 21 de decembro de 2010, do Departamento Territorial de Pontevedra, pola que se procede á publicación das subvencións concedidas ao abeiro da Resolución do 18 de maio de 2010, pola que se regulan as bases que rexerán o procedemento de concesión de axudas económicas destinadas a fomentar o asociacionismo e a participación das mulleres e se procede á súa convocatoria. (Diario Oficial de Galicia número 96, do 24 de maio de 2010).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 11/01/2011

De conformidade co disposto no artigo 15º.1 da Lei 9/2007, do 13 de xuño, de subvencións de Galicia, e no artigo 16º da Resolución do 18 de maio de 2010, pola que se regulan as bases que rexerán o procedemento de concesión de axudas económicas destinadas a fomentar o asociacionismo e a participación das mulleres e se procede á súa convocatoria, procédese á publicación das subvencións concedidas ao abeiro da citada resolución do 18 de maio de 2010.
Finalidade da axuda: estas axudas teñen como finalidade fortalecer e consolidar o movemento asociativo de mulleres, por ser un elemento indispensable na promoción da igualdade de oportunidades, establecendo unha liña de apoio ao seu mantemento e funcionamento.
Norma reguladora: Resolución do 18 de maio de 2010 pola que se regulan as bases que rexerán o procedemento de concesión de axudas económicas destinadas a fomentar o asociacionismo e a participación das mulleres e se procede á súa convocatoria.
Crédito orzamentario: 73.770 euros.
Partida orzamentaria: 04.40.313B.480.0.
Entidades beneficiarias da subvención e importe concedido a cada unha delas: véxase anexo.
Pontevedra, 21 de decembro de 2010.
José Antonio Gónzalez Álvarez
Xefe territorial de Pontevedra
Ver referencia pdf "00600D003P018.PDF"
RESOLUCIÓN do 3 de xuño de 2011, da Secretaría Xeral Técnica da Consellería do Mar, pola que se dá publicidade aos convenios de colaboración subscritos por esta consellería no terceiro cuadrimestre do ano 2010.
Consellería do Mar — III. Outras disposicións — 21/06/2011

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG n.º 136, do 14 de xuño) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga, por medio desta resolución dáse publicidade á relación dos convenios subscritos no terceiro cuadrimestre do ano 2010 pola Consellería do Mar que se incorpora como anexo a esta resolución.
Santiago de Compostela, 3 de xuño de 2011.
ORDE do 10 de xuño de 2011 pola que se fai pública a ampliación do importe existente para a concesión das axudas aos investimentos en transformación e comercialización de produtos procedentes da pesca, do marisqueo e da acuicultura, cofinanciadas co Fondo Europeo da Pesca, convocadas pola Orde do 22 de decembro de 2010.
Consellería do Mar — III. Outras disposicións — 21/06/2011

A Orde do 22 de decembro de 2010 pola que se establecen as bases reguladoras para a concesión, en réxime de concorrencia competitiva, das axudas aos investimentos en transformación e comercialización de produtos procedentes da pesca, do marisqueo e da acuicultura, cofinanciadas co Fondo Europeo de Pesca nun 61%, e se convoca para o exercicio 2011 o devandito procedemento, tramitado como expediente anticipado de gasto (DOG n.º 250, do 30 de decembro), establece no seu artigo 3.º o importe da contía máxima das axudas que ao abeiro desta poderán ser concedidas aos seus solicitantes.
Unha vez revisados os expedientes presentados ao amparo da devandita orde, comprobouse que o importe total solicitado destas axudas superaba a existencia de crédito, o que faría imposible atender a demanda da totalidade das solicitudes presentadas.
Non obstante e como consecuencia de que con posterioridade á publicación da orde foi aprobada unha incorporación de crédito, o importe inicialmente dotado pode ser incrementado, o que permitiría conceder as axudas a un maior número de beneficiarios.
Tendo en conta o indicado no artigo 3.º da Orde do 22 de decembro de 2010, o crédito inicial poderá ser ampliado en función das dispoñibilidades orzamentarias sen que iso dea lugar á apertura dun novo prazo de presentación de solicitudes, salvo indicación expresa en contrario na orde que se publique para o efecto.
Considerando todo o dito anteriormente é polo que cómpre ampliar o importe da contía máxima das axudas que poderán ser concedidas ao abeiro da referida Orde do 22 de decembro de 2010, coa finalidade de conceder estas ao maior número de beneficiarios posible.
Por todo o exposto e no uso das facultades que me foron conferidas,
Artigo único.
Primeiro. Amplíase o importe da contía máxima das axudas que se van conceder ao abeiro da Orde do 22 de decembro de 2010 (DOG n.º 250, do 30 de decembro) para o exercicio orzamentario 2011, na cantidade de 26.000.000 de euros, con cargo á aplicación 14.02.723A.771.1 dos orzamentos xerais da Comunidade Autónoma de Galicia para o ano 2011.
Segundo. A presente modificación non afecta o prazo establecido na referida orde para a presentación de solicitudes.
Disposición derradeira única.
Esta orde producirá efectos a partir do día seguinte ao da súa publicación no Diario Oficial de Galicia.
Santiago de Compostela, 10 de xuño de 2011.
RESOLUCIÓN do 3 de xuño de 2011, da Secretaría Xeral Técnica, pola que se dá publicidade aos convenios de colaboración subscritos por esta consellería no primeiro cuadrimestre do ano 2011.
Consellería do Mar — III. Outras disposicións — 21/06/2011

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG n.º 136, do 14 de xuño) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga, por medio desta resolución dáse publicidade á relación dos convenios subscritos no primeiro cuadrimestre do ano 2011 pola Consellería do Mar que se incorpora como anexo a esta resolución.
Santiago de Compostela, 3 de xuño de 2011.
CORRECCIÓN de erros.-Resolución do 7 de febreiro de 2011 pola que se convocan, en colaboración coa Secretaría Xeral de Política Lingüística, cursos de linguaxe administrativa galega para o persoal da Administración pública da Comunidade Autónoma de Galicia.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 18/02/2011

Advertido erro, na referida resolución, publicada no DOG nº 28, do 10 de febreiro de 2011, procede facer a seguinte corrección:
Na base primeira do anexo I, referente aos cursos de linguaxe administrativa galega nivel superior, onde di:
«A Coruña 5 setembro-27 de outubro 16.45-18.45 75».
Debería dicir:
«A Coruña 5 setembro-27 de outubro 8.00-10.00 75».
RESOLUCIÓN do 25 de xaneiro de 2011 pola que se publica o plan de estudos de graduado ou graduada en Educación Infantil.
UNIVERSIDADE DA CORUÑA — III. OUTRAS DISPOSICIÓNS — 18/02/2011

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e despois de que o Consello de Ministros do 30 de outubro de 2009 acordase o carácter oficial do título (publicado no BOE do 5 de xaneiro de 2010 por resolución do secretario de Estado de Universidades do 13 de novembro de 2009).
Esta reitoría, de conformidade co artigo 35º.4 da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de graduado ou graduada en Educación Infantil, que quedará estruturado segundo consta no anexo.
A Coruña, 25 de xaneiro de 2011.
José María Barja Pérez
Reitor da Universidade da Coruña
ANEXO
Plan de estudos o título de graduado ou graduada en Educación Infantil
1. Estrutura das ensinanzas.
1.1. Distribución do plan de estudos en créditos ECTS.
Ver referencia pdf "03400D004P010.PDF"
Ver referencia pdf "03400D006P011.PDF"
Ver referencia pdf "03400D007P013.PDF"
RESOLUCIÓN do 23 de decembro de 2010, da Dirección Xeral do Instituto Galego da Vivenda e Solo, pola que se acorda pechar o prazo de presentación de solicitudes de incorporación de vivendas ao Programa Aluga, durante o primeiro cuadrimestre de 2011.
INSTITUTO GALEGO DA VIVENDA E SOLO — III. OUTRAS DISPOSICIÓNS — 03/01/2011

Antecedentes de feito.
1. O Programa Aluga, para o fomento do aluguer de vivendas na Comunidade Autónoma de Galicia, regulado polo Decreto 84/2010, do 27 de maio, establece as condicións, características e posta á disposición das vivendas, así como o procedemento de incorporación para o seu posterior arrendamento no marco do programa.
2. Nestes momentos, o número de vivendas incorporadas sitúase en máis de 3.700, das cales máis de 300 están desocupadas e polo tanto susceptibles de cederse en arrendamento e, pola súa vez, existen arredor de 800 solicitudes en trámite de incorporación ao abeiro do disposto na disposición transitoria segunda do citado decreto. Aínda prevendo que non prosperen todas as solicitudes e que ao longo deste período se produzan baixas de vivendas actualmente no programa, estes datos reflicten que as vivendas incorporadas exceden o número estimado de acordo co marco orzamentario do Programa Aluga.
Fundamentos de dereito.
1. O Decreto 84/2010, do 27 de maio, regula o Programa Aluga para o fomento do aluguer de vivendas na Comunidade Autónoma de Galicia, dedicando o capítulo II do título I ao procedemento de incorporación de vivendas.
2. Concretamente, o artigo 13º.2 do Decreto 84/2010 establece que o prazo para a presentación de solicitudes de incorporación de vivendas estará aberto entre o día 1 e o 15 dos meses de xaneiro a novembro de cada ano, e prevé que por resolución do director/a xeral do Instituto Galego da Vivenda e Solo (IGVS) se poderá pechar o prazo en determinadas mensualidades por terse acadado o número de vivendas estimadas para a súa cesión en arrendamento nun determinado período ou nunha determinada anualidade.
En virtude do anterior, de conformidade co establecido no artigo 5º do Decreto 317/2009, do 4 de xuño, polo que se establece a estrutura orgánica do Instituto Galego da Vivenda e Solo e en uso das facultades que me confire o artigo 13º.2 do Decreto 84/2010,
RESOLVO:
Primeiro.-Pechar o prazo para a presentación de solicitudes de incorporación de vivendas ao Programa Aluga durante as mensualidades de xaneiro a abril de 2011.
Segundo.-Poderá prorrogarse o período de peche do prazo de presentación de solicitudes mediante resolución publicada no Diario Oficial de Galicia.
Terceiro.-Esta resolución producirá efectos desde o día da súa publicación no Diario Oficial de Galicia.
Santiago de Compostela, 23 de decembro de 2010.
Antonio José Boné Pina
Director xeral do Instituto Galego da Vivenda
e Solo
RESOLUCIÓN do 3 de xaneiro de 2011 pola que se ordena a publicación da modificación das relacións de postos de traballo dos departamentos da Xunta de Galicia en cumprimento do disposto na Lei de medidas fiscais e administrativas.
CONSELLERÍA DE FACENDA — III. OUTRAS DISPOSICIÓNS — 03/01/2011

A Lei de medidas fiscais e administrativas que entrou en vigor o 1 de xaneiro do 2011 modificou o Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia.
Entre outras modificacións recóllese no seu artigo 20º unha nova regulación que afecta os postos de traballo de libre designación, e dáselle unha nova redacción ao artigo 30º da citada norma legal, como a continuación se indica:
«Artigo 30º.
Proveranse polo sistema de libre designación, con convocatoria pública entre persoal funcionario de carreira, os postos de traballo de carácter directivo ou de especial responsabilidade e aqueles que requiran unha confianza persoal para exercer as súas funcións. En todo caso, mediante este procedemento, proveranse as subdireccións xerais ou equivalentes, xefaturas de servizo ou equivalentes, as secretarías de altos cargos, así como, excepcionalmente outros de nivel inferior que, como tales, se determinen nas relacións de postos de traballo, segundo os criterios que se establezan, neste último caso, logo da negociación coas organizacións sindicais.
Os postos clasificados como de libre designación estarán sometidos a dispoñibilidade horaria nos termos que se establezan regulamentariamente».
Así mesmo esta disposición, no artigo 31º, engade unha nova disposición adicional ao texto refundido da Lei da función pública de Galicia, co seguinte contido:
«Vixésima.
A consellería competente en materia de función pública procederá de oficio á modificación das relacións de postos de traballo derivadas do cambio no sistema de provisión dos postos de traballo das xefaturas de servizo ou postos equivalentes pola aplicación do disposto no artigo 30º do Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia».
En consecuencia visto todo o exposto
RESOLVO:
Primeiro.-Modificar de oficio as relacións de postos de traballo da Xunta de Galicia que deriven da modificación establecida no artigo 20º da Lei de medidas fiscais e administrativas, en relación coa cobertura polo sistema de libre designación, dos postos de traballo de xefaturas de servizo ou equivalentes.
Segundo.-Publicar esta resolución no Diario Oficial de Galicia, así como as modificacións realizadas, que poderán consultarse na páxina web da Xunta de Galicia.
http://funcionpublica.xunta.es
, na epígrafe de relación de postos de traballo.
Terceiro.-Esta resolución entra en vigor o mesmo día da súa publicación.
Santiago de Compostela, 3 de xaneiro de 2011.
Marta Fernández Currás
Conselleira de Facenda
ORDE do 11 de febreiro de 2011 pola que se nomea un vogal do Consello Galego de Cooperación para o Desenvolvemento en representación dos axentes de cooperación.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 21/02/2011

De acordo co establecido no número 5 do artigo 11º do Decreto 326/2004, do 29 de decembro, polo que se regulan os órganos de coordinación e asesoramento en materia de cooperación para o desenvolvemento e polo que se crea o Rexistro de Axentes de Cooperación para o Desenvolvemento, os vogais do Consello Galego de Cooperación para o Desenvolvemento serán nomeados e cesados polo titular do departamento competente, logo da proposta das entidades con representación naquel, mediante orde publicada no Diario Oficial de Galicia.
Mediante a Orde do 14 de decembro de 2010 (DOG do 20 de decembro) nomeouse a Benita Silva Hermo como vogal representante das universidades no Consello Galego de Cooperación para o Desenvolvemento logo da proposta do Consello Galego de Universidades.
Por acordo do Consello Galego de Universidades do 29 de decembro de 2010, as universidades galegas propoñen a Francisco Ramón Durán Villa, vicerreitor de Estudantes e Formación Contínua da Universidade de Santiago de Compostela como o seu representante no Consello Galego de Cooperación para o Desenvolvemento e a Benita Silva Hermo, vicerreitora de Responsabilidade Social e Calidade da USC, como a súa suplente.
Polo tanto, vista a proposta de nomeamento formulada polas universidades galegas e de acordo co disposto nos números 5 e 7 do artigo 11º do Decreto 326/2004, do 29 de decembro,
DISPOÑO:
Artigo único
1. Cesar como vogal titular no Consello Galego de Cooperación para o Desenvolvemento, en representación dos axentes de cooperación, a Benita Silva Hermo, agradecéndolle os servizos prestados.
2. Nomear como vogal titular do Consello Galego de Cooperación para o Desenvolvemento, en representación das universidades galegas, logo da proposta do Consello Galego de Universidades, a Francisco Ramón Durán Villa, vicerreitor de Estudantes e Formación Continua da Universidade de Santiago de Compostela.
3. Nomear como vogal suplente no Consello Galego de Cooperación para o Desenvolvemento, en representación das universidades galegas, a Benita Silva Hermo, vicerreitora de Responsabilidade Social e Calidade da Universidade de Santiago de Compostela.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 11 de febreiro de 2011.
Alfonso Rueda Valenzuela
Conselleiro de Presidencia, Administracións Públicas e Xustiza
ORDE do 30 de xuño de 2011 pola que se dispón o nomeamento do presidente da Autoridade Portuaria de Vigo.
Consellería do Mar — II. Autoridades e persoal — 30/06/2011

A Lei 27/1992, do 24 de novembro, de portos do estado e da mariña mercante, texto reformado pola Lei 62/1997, do 26 de decembro, e pola Lei 33/2010, do 5 de agosto, no seu artigo 41.1 establece que o presidente da autoridade portuaria será designado e separado polo órgano competente da comunidade autónoma.
Para lle dar cumprimento ao disposto no dito precepto, o Consello da Xunta de Galicia acordou, o 16 de setembro de 2010, facultar o titular da consellería competente en materia de portos para a designación e separación dos presidentes das autoridades portuarias dos portos de interese xeral do Estado en Galicia.
Polo exposto, en exercicio da facultade atribuída,
O nomeamento de Ignacio López-Chaves Castro como presidente da Autoridade Portuaria de Vigo.
Santiago de Compostela, 30 de xuño de 2011.
ORDE do 22 de xuño de 2011 pola que se dispón o nomeamento dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 30/06/2011

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro e pola Lei 33/2010, do 5 de agosto, no seu artigo 40 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Por proposta da Federación Nacional de Transportes, Comunicacións e Mar de UGT Galicia, o nomeamento de José Ramón Piñeiro Rodríguez, como vogal no Consello de Administración da Autoridade Portuaria da Coruña, en representación da organización sindical UGT.
Santiago de Compostela, 22 de xuño de 2011.
RESOLUCIÓN do 17 de xuño de 2011 pola que se adhire unha entidade financeira ao convenio de colaboración para a habilitación dunha liña de avais do Igape para lles facilitar ás empresas galegas o acceso ao financiamento operativo adicional, subscrito entre o Instituto Galego de Promoción Económica (Igape) e as entidades financeiras adheridas (Plan Re-brote 2011).
Instituto Galego de Promoción Económica — III. Outras disposicións — 30/06/2011

O Consello de Dirección do Igape, na súa xuntanza do 10 de febreiro de 2011, acordou, por unanimidade dos seus membros asistentes, a aprobación das bases reguladoras para a habilitación dunha liña de avais do Igape para lles facilitar ás empresas galegas o acceso ao financiamento operativo adicional, instrumentadas mediante convenio coas entidades colaboradoras (Plan Re-brote 2011). As ditas bases foron publicadas mediante Resolución do 6 de maio de 2011 (DOG n.º 93, do 13 de maio).
Xunto co texto das ditas bases publicouse a relación das entidades financeiras que se adheriron ao convenio.
Unha vez se ratificou o 24 de maio de 2011 a adhesión da entidade financeira
Banco Sabadell, S.A.
, cómpre facelo público.
Polo que antecede, en virtude das facultades que teño conferidas mediante o artigo 12 a) da Lei 5/1992, do 10 de xuño, de creación do Instituto Galego de Promoción Económica, e o artigo 11.1.º a) do Decreto 317/1992, do 12 de novembro, polo que se aproba o Regulamento do Igape,
Único. Engadir a entidade financeira
Banco Sabadell, S.A.
á relación de entidades financeiras adheridas ao convenio de colaboración para a habilitación dunha liña de avais do Igape para lles facilitar ás empresas galegas o acceso ao financiamento operativo adicional (Plan Re-brote 2011), asinado o 6 de maio de 2011.
Santiago de Compostela, 17 de xuño de 2011.
ORDE do 22 de xuño de 2011 pola que se dispón o cesamento dun vogal no Consello de Administración da Autoridade Portuaria da Coruña.
Consellería do Mar — II. Autoridades e persoal — 30/06/2011

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro e pola Lei 33/2010, do 5 de agosto, no seu artigo 40 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Por proposta da Federación Nacional de Transportes, Comunicacións e Mar de UGT Galicia, o cese de José Bustabad Domínguez, como vogal no Consello de Administración da Autoridade Portuaria da Coruña, en representación da organización sindical UGT, agradecéndolle os servizos prestados.
Santiago de Compostela, 22 de xuño de 2011.
RESOLUCIÓN do 17 de xuño de 2011 pola que se convoca o II Seminario luso-galaico de dereito local. Reforma da Administración local. Tutela da legalidade urbanística.
Escola Galega de Administración Pública — III. Outras disposicións — 30/06/2011

Dentro do plan de actividades da Escola Galega de Administración Pública para o ano 2011 e de acordo coas funcións atribuídas pola Lei 4/1987, do 27 de maio, de creación da escola, e pola Lei 10/1989, do 10 de xullo, de modificación da anterior, convócase, en colaboración co
Núcleo de Estudos de Direito das Autarquías Locais
, o II Seminario luso-galaico de dereito local. Reforma da Administración local. Tutela da legalidade urbanística, conforme as seguintes bases:
1. Obxectivos:
Divulgar a regulación xurídica portuguesa e galega sobre a legalidade urbanística, as institucións e os instrumentos para a súa protección. E informar sobre os procesos de reorganización das entidades locais na Comunidade Autónoma de Galicia e en Portugal.
2. Contidos:
Serán tratados, entre outros, os seguintes temas:
– Reforma da Administración local.
– Tutela da legalidade urbanística:
3. Destinatarios: funcionarios da Administración local, autonómica e de xustiza, avogados, urbanistas, electos municipais e interesados en xeral.
4. Desenvolvemento:
5. Número de prazas: limitado pola capacidade do local.
6. Solicitudes.
– Tramitación de solicitudes: as solicitudes irán dirixidas ao director da Escola Galega de Administración Pública (polígono das Fontiñas, rúa de Madrid, 2-4, 15707 Santiago de Compostela), segundo o modelo que figura como anexo a esta convocatoria, e serán presentadas no rexistro xeral da EGAP, ou ben por calquera das formas previstas no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común. Serán admitidas inscricións por medio de fax enviado ao número 981 54 63 30 ou por correo electrónico dirixido ao enderezo novas.egap@xunta.es.
– Inscricións fóra de prazo: só serán admitidas, de quedaren prazas libres, coa condición de que cumpran os requisitos xerais antes indicados.
As persoas solicitantes poderán obter a confirmación da súa admisión chamando por teléfono, das 8.30 ás 14.30 horas, aos seguintes números: 981 54 62 41 - 881 99 70 14.
7. Prazo: o prazo de presentación de solicitudes finalizará o mércores 6 de xullo de 2011.
8. Modificacións:
A EGAP resérvase a facultade de interpretar e de resolver as incidencias que poidan xurdir no desenvolvemento deste seminario, así como a facultade de cancelalo se o escaso número de solicitudes non xustificase a súa realización.
9. Certificado de asistencia.
Será entregado un certificado de asistencia, ao final do seminario, a aquelas persoas inscritas que participasen asiduamente, e sempre que a súa asistencia sexa igual ou superior ao 85% das horas lectivas programadas. Neste documento aparecerán de forma expresa a natureza da actividade e a data de realización.
Santiago de Compostela, 17 de xuño de 2011.
CORRECCIÓN de erros.-Resolución do 9 de febreiro de 2011, da Secretaría Xeral de Medios, pola que se establecen as bases reguladoras para a concesión de axudas económicas, en réxime de concorrencia non competitiva, dirixidas a empresas que realicen publicacións periódicas escritas integramente en galego e se procede á súa convocatoria para o ano 2011.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 21/02/2011

Advertida omisión na citada resolución publicada no Diario Oficial de Galicia número 31, do martes, 15 de febreiro de 2011, é preciso facer a seguinte corrección:
Engádese como «ANEXO» o modelo normalizado de solicitude ao que fan referencia o punto 2 do artigo 2º da convocatoria e o punto 6 do artigo 5º das bases reguladoras.
Nota.-Advírtese de que o prazo para a presentación de solicitudes ao que fai referencia o artigo 3º da dita resolución empeza a contar desde o día seguinte ao da publicación desta corrección de erros no Diario Oficial de Galicia.
Ver referencia pdf "03500D003P008.PDF"